b'\n_START_ARTICLE_\nTommy Emmanuel\n_START_PARAGRAPH_\nTommy Emmanuel (f\xc3\xb8dt 31. maj 1955 i Muswellbrook, New South Wales) er en australsk guitarist og multikunstner._NEWLINE_Han er f\xc3\xb8dt og opvokset i Australien, og allerede som 6 \xc3\xa5rig optr\xc3\xa5dte han professionelt p\xc3\xa5 guitar, og turnerede overalt i Australien med sine s\xc3\xb8skende, der alle blev betragtet som musikalske vidunderb\xc3\xb8rn. Et af Tommys st\xc3\xb8rste idoler var Chet Atkins, og mange \xc3\xa5r senere vendte billedet da Chet Atkins udtrykte sin udelte begestring over den talentfulde australier. Chet Atkins tildelte i 1999 Tommy den ultimative award, nemlig "Certified Guitar Player", som kun er givet til to andre guitarister, nemlig Jerry Reed og John Knowles. Sammen n\xc3\xa5ede Chet Atkins og Tommy Emmanuel at indspille albummet "The Day the Finger Pickers Took Over the World", der samtidig blev Chet Atkins sidste indspilning inden hans d\xc3\xb8d i 2001. Tommy Emmanuel har gennem \xc3\xa5rene optr\xc3\xa5dt med navne som: Chet Atkins, Eric Clapton, Sir George Martin, Hank Marvin, Joe Walsh, Stevie Wonder, Nokie Edwards, Les Paul, Keith Urban, the Lexington, Philharmonic, Dortmunds Symfoniorkester og Western Symphony Orchestra. Han har modtaget en lang r\xc3\xa6kke awards, samt adskille platin- og guldplader, b\xc3\xa5de i USA og Australien, og turnerer konstant over hele kloden for udsolgte huse._NEWLINE_Han var senest i Danmark den 25. og 26. marts 2015, hvor han spillede i Musikkens Hus i Aalborg og DR Koncerthuset i K\xc3\xb8benhavn.'